OpenLLM-France/wikimedia huggingface dataset:
# Jasan (musika taldea)

Jasan 2015 urtean Eskoriatzan eta Aretxabaletan sortutako musika talde bat da. Talde honek rock-metala jotzen du.

## Taldea

2015eko abuztuan Ixak, Garikoitz eta Asier elkartu eta urte bereko abenduaren 30ean eman zuten lehen kontzertua Oñatiko Gaztelekuan. 2016an Jokin Uribetxebarria gehitu zitzaien. 2017an lau abestiz osaturiko maketa grabatu zuten, "...soloik solo..." izenekoa, hiru beraiek sortuiko abestiak eta laugarrena Itoiz taldearen "Ezekielen prophezia"-ren bertsio bat.
2023an lehen disko luzea atera zuen, Jasan izena duena. Diskoaren aurrerapen gisa "Heuretik jo" abestiaren bideoklipa egin zuten.

## Diskografia

* ...soloik solo... (2017, autoekoiztua) - maketa
* Jasan (2023, autoekoiztua)

## Erreferentziak

* ↑ «JASAN» Banden Lehia 2017 (Noiz kontsultatua: 2018-05-20).
* ↑ «Bigarren diskoa aurkeztuko du Malenkoniak egubakoitzean Donostian - Oñati» Goiena.eus (Noiz kontsultatua: 2021-12-29).
* ↑ «Jasan taldeak lehen diskoa aurkeztu du 'Heuretik jo' bideokliparekin - Aretxabaleta» Goiena.eus (Noiz kontsultatua: 2023-06-07).

## Kanpo estekak

* Datuak: Q61364919
# Jascha Heifetz

Jascha Heifetz (Vilnius, 1901eko otsailaren 2a - Los Angeles, 1987ko abenduaren 10a) estatubatuar biolin-jotzailea izan zen, lituaniarra jatorriz. Lehen kontzertua eman zuenetik haren jotzeko moldea eredu izan zen gainerako biolin-jotzaileentzat. Biolinerako idatzitako pieza nagusi ia guztiak grabatu zituen, eta arrakasta handiko moldaketak egin zituen. Gaur egungo musikagileen hainbat lan berak jo zituen lehenengoz. Ume-umetatik hasi zen biolina jotzen. Besteak beste, Leopold Auer irakasle ospetsuarekin ikasi zuen, San Petersburgon, Errusian. Hamahiru urte zituela egin zuen debuta, Berlinen, eta haren ospea mundu osora zabaldu zen. Errusiako Iraultzan Estatu Batuetara joan zen, eta hango herritartasuna hartu zuen 1925ean.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q243472
* Multimedia: Jascha Heifetz / Q243472
# Jarvis uhartea

Jarvis uhartea (ingelesez: Jarvis Island, ˈdʒɑrvɨs ahoskatua), baita ere Bunker Uhartea bezala ezaguna, Ozeano Barearen hegoaldean dagoen Estatu Batuetako irla bat da. AEB-etako Barne Sailaren menpe dago eta ez du bizidunik uhartean.
Hawaii eta Cook uharteen arteko ibilbidearen erdian kokaturik, Lerroko uharteak uhartedian dago.

## Erreferentziak

* ↑ Darwin, Charles; Bonney, Thomas George. (1897). The structure and distribution of coral reefs. New York: D. Appleton and Company, 207 or. ISBN 0-520-03282-9..

## Kanpo estekak

* Datuak: Q62218
* Multimedia: Jarvis Island / Q62218
# Iñigo Olaetxea

Iñigo Olaetxea Altzugarai (Lesaka, Nafarroa, 1975) bertsolari nafarra da. Garraiolaria da ogibidez. 2007ko Nafarroako Bertsolari Txapelketan hirugarren postua lortu zuen.

## Txapelketak

* 2007ko Nafarroako Bertsolari Txapelketan hirugarren.
* 2009ko Nafarroako Bertsolari Txapelketan: laugarren.

## Kanpo estekak

* Bertsozale.com: Iñigo Olaetxea
* Datuak: Q12260096
# Iñigo Otazu

Iñigo Maria Otazu Zulueta (Aretxabaleta, 1920ko abuztuaren 13a - 1986ko ekainaren 16a) arabar abokatu eta politikaria izan zen. Fernando Otazu Donostiako azken alkate frankistaren anaia izan zen (Jose Mariarekin hirukiak ziren).
Alianza Popularren zerrendetan Espainiako Diputatuen Kongresuan egon zen lau urtez.
# Iñigo Ortés de Belasko

Iñigo Ortés de Belasko Eskibel (Urduña, 1787ko maiatzaren 2a – Gasteiz, 1858ko ekainaren 17a) arabar aristokrata eta politikaria izan zen. Bergarako Errege Mintegian ikasi zuen. 1827an Gasteizko alkate eta 1830ean Arabako ahaldun nagusi izendatu zuten. Lehen Karlistaldian erbesteratua, gero senatari hautatu zuten.

## Erreferentziak

* ↑ «Ortes de Velasco, Iñigo» Auñamendi Eusko Ikaskuntza (Noiz kontsultatua: 2024-03-30).
* ↑ (Gaztelaniaz) «Íñigo Ortés de Velasco Esquivel» Real Academia de la Historia (Noiz kontsultatua: 2024-03-30).

## Kanpo estekak

* Datuak: Q29346096
# Iñigo Orozko

Iñigo Orozko Andonegi (Donostia, Gipuzkoa, 1993ko uztailaren 16a) Euskal Herriko futbolaria da. Aurrealari gisa aritzen da. Amorebietarekin 2.mailarako igoera lortu zuen 2021ean.

## Kirol Ibilbidea

2023ko ekainaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Deustu | DH | 2012/13 | - | - | - | - | - | - | - | - | | | - | - | - | - |
| Deustu | Denera | Denera | - | - | - | - | - | - | - | - | | | - | - | - | - |
| Bermeo | 3. | 2013/14 | 19 | 2 | - | - | - | - | - | - | | | - | - | 19 | 2 |
| Bermeo | Denera | Denera | 19 | 2 | - | - | - | - | - | - | | | - | - | 19 | 2 |
| Santutxu | 3. | 2014/15 | 32 | 5 | - | - | - | - | - | - | | | - | - | 32 | 5 |
| Santutxu | 3. | 2015/16 | 34 | 7 | - | - | - | - | - | - | | | - | - | 34 | 7 |
| Santutxu | 3. | 2016/17 | 28 | 9 | - | - | - | - | - | - | | | - | - | 28 | 9 |
| Santutxu | Denera | Denera | 94 | 21 | - | - | - | - | - | - | | | - | - | 94 | 21 |
| Sestao River | 3. | 2017/18 | 33 | 14 | - | - | - | - | - | - | | | - | - | 33 | 14 |
| Sestao River | Denera | Denera | 33 | 14 | - | - | - | - | - | - | | | - | - | 33 | 14 |
| Amorebieta | 2.B | 2018/19 | 33 | 2 | - | - | - | - | - | - | | | - | - | 33 | 2 |
| Amorebieta | 2.B | 2019/20 | 26 | 7 | 1 | 0 | - | - | - | - | | | - | - | 27 | 7 |
| Amorebieta | 2.B | 2020/21 | 28 | 2 | 2 | 0 | - | - | - | - | | | - | - | 30 | 2 |
| Amorebieta | 2. | 2021/22 | 28 | 3 | 2 | 1 | - | - | - | - | - | - | - | - | 30 | 4 |
| Amorebieta | Denera | Denera | 115 | 14 | 5 | 1 | - | - | - | - | - | - | - | - | 120 | 15 |
| Barakaldo | 3.F | 2022/23 | 26 | 10 | - | - | - | - | - | - | - | - | - | - | 26 | 10 |
| Barakaldo | 2.F | 2023/24 | 36 | 6 | 1 | 0 | - | - | - | - | - | - | - | - | 37 | 6 |
| Barakaldo | Denera | Denera | 62 | 16 | 1 | 0 | - | - | - | - | - | - | - | - | 63 | 16 |
| Ibilbide osoan | Ibilbide osoan | Ibilbide osoan | 323 | 67 | 6 | 1 | - | - | - | - | - | - | - | - | 319 | 68 |

## Kanpo estekak

* Datuak: Q106786709
# Iñigo Pascual

Iñigo Pascual Lisarri, pilota arloan Pascual deituraz ezaguna (Abartzuza, Nafarroa Garaia, 1976ko urriaren 15a) esku huskako pilotari profesional ohia eta politikaria da. Atzelari jokatzen zuen, Aspe enpresarekin. Estatistika ofizialen arabera, 1,84 m luze da, eta 90 kg pisatzen zuen. Profesionaletako estreinako partida 1998ko urtarrilaren 5ean jokatu zuen, Lizarrako pilotalekuan. 2015eko urtarrilean erretiratu zen, enpresak egin zion luzapen eskaintza ez baitzuen onartu; izan ere, urtebete baino gehiagoan partida nagusietatik baztertuta izan eta gero, egin zioten eskaintza ez zitzaion duina iruditu. Esku Huskako Binakako Pilota Txapelketa Nagusian nabarmendu zen: titulurik irabazi ez zuen arren, hainbat urtez maila handian jokatu zuen, eta txapeldunordetza lortu zuen 2003an.
Enpresak erretiratze partidarik ez zion antolatu, baina pilotari kideek agurreko bazkaria egin zioten hari eta orobat Aspeko atzelari izandako Aritz Laskuraini, 2015eko otsailaren 10ean.
Politikan 2015ean sartu zen, Ahal Dugu alderdiko Nafarroako Foru Erkidegoko Parlamenturako hautagaitzat.

## Kirol lorpenak

* Binakako Txapelketako txapeldunordea: 2003

## Erreferentziak

* ↑ (Gaztelaniaz) Igor G. VICO: «Iñigo Pascual, exzaguero de Aspe: “En Aspe y Asegarce ya hacía tiempo que había perdido la ilusión”», Deia, 2015-01-22.
* ↑ (Gaztelaniaz) «Despedida de Laskurain y Pascual», 21 Iguales, 2015-02-11.
* ↑ Ander PEREZ: «'Pilotikariak'», Berria, 2015-05-15.

## Kanpo loturak

* Enpresako fitxa
* Datuak: Q4892483
# Iñigo Monreal

Iñigo Monreal Saénz (Iruñea, Nafarroa Garaia, 1974ko irailaren 26a) atleta ohia da, 400 metro hesidunetan eta 4 x 400 metroko txandakako lasterketan nabarmendu zena. 400 metroko hesidunetako proban, 49,86 segundokoa du markarik onena. Olinpiar Joko bitan izan da: Atlantakoetan eta Sydneykoetan. Beharbada, inoiz izan den nafar atletarik hoberena: guztira, Nafarroa Garaiko 16 txapelketa irabazi ditu, hainbat modalitatetan (200 m, 400 m, 800 m, 110 m hesidunak, 400 m hesidunak eta dekatloia), eta Nafarroa Garaiko 45 marka absolutu gainditu ditu (aire zabaleko pistan: 2 marka 400 metroetan, 12 marka 110 metro hesidunetan, 8 marka 400 metro hesidunetan, 5 marka 4 x 400 metroetan, eta marka bat dekatloian; estalpeko pistan: 2 marka 400 metroetan, eta 15 marka 60 metro hesidunetan).
2008ko Espainiako hauteskunde orokorretan, Diputatuen Kongresurako hautagai izan zen, Nafarroa Bai alderdiarekin.

## Erreferentziak

* ↑ (Gaztelaniaz) Iñigo Monreal Saénzen fitxa. Espainiako Olinpiar Batzordearen webgunea.
* ↑ Landa Ballaz, Luis. «Iñigo Monreal Sáenz» Auñamendi Eusko Entziklopedia. http://www.euskomedia.org/aunamendi/149852.
* ↑ (Gaztelaniaz) Nafarroa Bai alderdiak Espainiako Diputatuen Kongresurako aurkeztutako hautagaien zerrenda, 2008ko Espainiako hauteskunde orokorretan. Espainiako Barne Arazoetako Ministerioaren webgunea.

## Kanpo estekak

* (Gaztelaniaz) www.coe.es
* (Ingelesez) iaaf.org
* Datuak: Q12260095
# Iñigo Muguruza

Iñigo Muguruza Ugarte (Irun, Gipuzkoa, 1964ko abenduaren 17a - 2019ko irailaren 5a) euskal musikaria izan zen.

## Biografia

Jabier Muguruzaren eta Fermin Muguruzaren anaia gazteena zen. 1980ko hamarkadan Desband taldean (geroago Beti Mugan bilakatu zena) jotzen hasi zen 14 urterekin. Ondoren, Kortatu taldea sortu zuen anaia Ferminekin. Talde horrekin, Euskal Rock Erradikala delako musika mugimenduan kokatu zituzten.
90eko hamarkadan Delirium Tremens taldean hasi zen, gitarra-jotzaile. Delirium Tremens taldearekin Hiru Aeroplano diskoa grabatu zuen, Kaki Arkarazok ekoiztua. Delirium Tremensen amaitutakoan, Negu Gorriak taldea sortu zuen Fermin Muguruzarekin eta Kaki Arkarazorekin.
1996an Negu Gorriak desagertu zenean, Joxe Ripiau taldea sortu zuen, anaia Jabier eta Sergio Ordoñezekin. Bertan, abesteaz gain, baxua jotzen zuen. 2000ko hamarkadan, Sagarroi taldea sortu zuen, eta 2011n, Lurra.
Esklerosi anizkoitzak jota, 2019an hil zen.
Musika taldeetan ibiltzeaz gain eta musika egiteaz gain, film laburrak zuzendu zituen eta haurrentzako liburu bat ere argitaratu. Ezekiel antzezlanaren prestaketan ere lagundu zuen.

## Diskografia
### Kortatu

* Kortatu, Cicatriz, Jotakie eta Kontuz Hi! (Soñua, 1985)
* Kortatu (Soñua, 1985)
* A la Calle (Soñua, 1986). Hiru kantuz osaturiko maxi singlea.
* El Estado De Las Cosas (Soñua, 1986). LP.
* Kolpez Kolpe (Oihuka, 1988). LP.
* Azken Guda Dantza (Nola!, 1988).

### Delirium Tremens

* Hiru Aeroplano (Oihuka, 1990). LP eta CD.
* Delirium Tremens (Esan Ozenki, 1991). EP.
* Bilbo Zuzenean 91-5-24 (Esan Ozenki, 1991). LP eta CD.

### Negu Gorriak

* Negu Gorriak (Esan Ozenki, 1990)
* Gure Jarrera (Esan Ozenki, 1991)
* Gora Herria (Esan Ozenki, 1991)
* Borreroak Baditu Milaka Aurpegi (Esan Ozenki, 1993)
* Hipokrisiari Stop! Bilbo 93-X-30 (Esan Ozenki, 1994)
* Ideia Zabaldu (Esan Ozenki, 1995)
* Ustelkeria (Esan Ozenki, 1996)
* Salam, agur (Esan Ozenki, 1996)
* 1990-2001 (Metak, 2005). (DVD + Live CD)

### Joxe Ripiau

* Positive Bomb (Esan Ozenki, 1996). CD.
* Karpe Diem (Esan Ozenki, 1997). CD.
* Paradisu Zinema (Esan Ozenki, 1998). CD.
* Bizitza Triste eta Ederra (Esan Ozenki, 2000). CD.

### Sagarroi

* Meatzaldea (Metak, 2001). CD.
* Euria ari duela (Metak, 2003). CD.
* Toulouse (Metak, 2004). CD.
* Baleike (Kasba Music, 2006). CD.
* Haikua (Sagarroi ekoizpenak, 2009). CD.

### Lurra

* Lurra (autoekoiztua, 2012). CD.
* Akatsa sisteman (5Gora, 2014). CD.

### Hiru Leike

* Ez da euria (autoekoiztua, 2018)

## Erreferentziak

* ↑ Abizena Muguruza idaztea, euskal herritar horren aukera pertsonala da. Izan ere, Euskaltzaindiak, euskara baturako, Mugurutza onartu du deitura horren grafiatzat. Ikus Euskal Onomastikaren Datutegia
* 1 2 Astiz, Iñigo. «Iñigo Muguruza hil da» Berria (Noiz kontsultatua: 2019-09-05).

## Kanpo Loturak

* Sagarroiren Webgunea
* Negu Gorriaken web orri ez-ofiziala
* Elkarrizketa bere ibilbideaz Berria egunkarian (2010-04-18)
* Elkarrizketa Iñigo Muguruzari Argia astekarian (2010eko azaroa)
* Datuak: Q11684228
* Multimedia: Iñigo Muguruza / Q11684228
# Iñigo Ormazabal

Iñigo Ormazabal (Añorga, Donostia, Gipuzkoa, 1951 – Zarautz, 2021eko urtarrilaren 30a) margolaria da.

## Bizitza

Valladoliden Arkitektura ikasten ari zela hasi zen margotzen, eta hantxe egin zuen 1976an lehenengo erakusketa, Tres Dibujantes taldearen barruan. 1978an Gipuzkoako Artista Hasiberrien Lehiaketaren inguruan eratu ohi zen erakusketa ibiltarirako aukeratua izan zen, eta orduz geroztik sarritan erakutsi ditu bere lanak, gehienetan Hondarribia, Donostia eta Zarauzko galerietan.
1980an Zarautza joan zen bizitzera eta lan egitera. Han zuen estudioan irakasle-lanetan ere aritzen zen, baita, 1982az geroztik, Donostiako Catalina de Erauso Arte Klubean ere. Azken urteotako bakarkako erakusketei dagokienez, aipatzekoak dira 1995an Kutxa Fundazioak Donostiako Garibai kaleko erakustaretoan eskaini ziona, eta 1999an Zarautzen antolatu zutena. 1999ko erakusketan azken bizpahiru urteetan egindako obra berria aurkeztu zuen, 65 koadro guztira. Iñigo Ormazabalek abstrakzioa landu du gehienbat, eta hori da gustukoen duen alorra, baina 1989tik aurrera paisaia figuratiboei ere egin zien tarte bat bere lanean. 2011n ere jarraitzen zuen bere lanen erakusketak egiten.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ (Gaztelaniaz) «También nos ha dejado el pintor Iñigo Ormazabal» El Diario Vasco 2021-02-01 (Noiz kontsultatua: 2021-02-03).
* Datuak: Q12260098
# Iñigo Ortiz de Retez

Iñigo Ortiz de Retez (Lanteno, ? – ?, c. 1548) XVI. mendeko arabar itsaslaria izan zen. Ozeano Barea zeharkatu zuen, Ginea Berriko melanesiar kostaldea esploratuz. Uharteari "Nueva Guinea" edo Ginea Berria izena eman zion.
1545eko ekainaren 13an, San Juan itsasontziaren kapitaina zela, Ekialdeko Indietako Tidore utzi eta Ginea Berriko iparraldeko kostaldetaraino ailegatu zen, Mamberamo ibaiaren bokaleraino hain zuzen ere.
Espainiar koroaren izenean uharteaz jabetu eta Nueva Guinea izena aukeratu zuen, bertokoek Afrikako gineatarren itxura zeukatelako.

## Erreferentziak

* ↑ (Gaztelaniaz) Conde-Salazar Infiesta, L.. (2009). Atlas de los Exploradores Españoles. Bartzelona: Editorial Planeta, S. A. y Sociedad Geográfica Española, 320 or. ISBN 978-84-08-08683-3..
* ↑ BBC. Papua New Guinea profile. .
* Datuak: Q291893
# Jose Antonio Ardanza

Jose Antonio Ardanza Garro (Elorrio, Bizkaia, 1941eko ekainaren 10a - Kanala, 2024ko apirilaren 8a) politikari jeltzalea eta enpresaburua izan zen. 1985etik 1999ra Eusko Jaurlaritzako lehendakaria izan zen.

## Karrera politikoa

EAJko militantea 1979an Arrasateko alkate aukeratu zuten eta 1983ean Gipuzkoako Ahaldun Nagusia. 1985an Karlos Garaikoetxeak lehendakari postua utzi zuenean Eusko Alkartasunaren zatiketaren ondoren Eusko Jaurlaritzako lehendakari izendatu zuten.
1999ko urtarrilaren 2an, bere agintaldia bukatuta, kargua utzi eta Juan Jose Ibarretxe bihurtu zen Eusko Jaurlaritzako lehendakari.

## Enpresaburu

Euskal Autonomia Erkidegoko lehendakaritza utzitakoan, lehen mailako politikagintza ere utzi zuen, eta enpresaren munduan murgildu zen. Besteak beste, Tubacex enpresako kontseilari izendatu zuten, eta Ardantzaren izena maiz aipatu zen beste hainbat kargutarako, betiere enpresaren eta ekonomiaren munduari loturik. 1999ko abenduan, azkenik, Euskaltel telekomunikazio enpresak administrazio kontseiluaren presidente izendatu zuen, eta kargu hori izan zuen orduz geroztik.

## Toki izenak

* Galdakaoko (Bizkaia) Udalak herriko erdialdeko parke bati Ardanza Lehendakaria izena ipini zion.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Jose Antonio Ardanza eta beste lehendakariak, Eusko Jaurlaritzaren gunean.
* Datuak: Q1388792
* Multimedia: Jose Antonio Ardanza / Q1388792
# Jose Antonio Begiristain

Jose Antonio Begiristain Mujika, Napo ezizenez ezaguna, (Olaberria, Gipuzkoa, 1963) gipuzkoar dantzaria da.

## Ibilbidea

Beasaingo La Salle euskal dantzen taldean egin zituen lehen urratsak dantzaren munduan, eta Kontxi Aranbururen akademian egin zituen balleteko ikasketak. 1982an Madrilera joan zen, bere prestakuntza Luis Fuente irakaslearekin osatzeko, eta haren taldean hainbat urtez egin zuen dantza. Iruñeko Almudena Loboren dantza eskolan ere izan zen garai hartan, eta Don Quijote ballet ikuskizunean parte hartu zuen.
Carmen Roche eta Lola de Avilarekin lan egin ondotik, 1987an Espainiako Dantza Konpainia Nazionalean sartu zen, Maia Plisetskaiaren zuzendaritzapean, eta ballet klasiko eta neoklasikoko rol ugari jokatu zituen. Ondorengo urteetan ospe handiko koreografoen sorkuntzetan parte hartu zuen.
1999. urtean erretiratu zen agertokietatik. Espainiako Dantza Konpainia Nazionalean 35 urtez lan egin ondoren, 2023ko apirilaren 12an hartu zuen erretiroa.

## Aitortzak

2017 Gipuzkoako Dantza Profesionalen Elkartearen Ibilbide Artistikoaren saria

## Erreferentziak

* ↑ Sarasola, Ainhoa. «Jose Antonio Begiristaini eta Judith Argomanizi emango dizkiete XV. Dantza sariak» Berria (Noiz kontsultatua: 2021-05-20).
* ↑ (Gaztelaniaz) Lafuente, Carlota. (1994-07-08). «"Mi hermano llevó al Barça al ballet varios y sequedaron sopas"» El País ISSN 1134-6582. (Noiz kontsultatua: 2021-05-20).
* ↑ «Judith Argomaniz eta Jose Antonio Beguristainentzat, Dantza sariak» EITB Euskal Irrati Telebista (Noiz kontsultatua: 2021-05-20).

## Kanpo estekak

* Datuak: Q106918257
# Jose Antonio Etxebarrieta

Jose Antonio Etxebarrieta Ortiz (Bilbo, 1940ko apirilaren 3a - 1973ko apirilaren 3a) euskal abokatu eta ETAren buruzagia izan zen, Txabi Etxebarrieta ETAko buruzagiaren anaia zen. EGIko kidea izan zen, ETA erakundea egituratzen hasi arte. Borroka armatuaren beharra aldarrikatu, eta Maoren kutsua zuten ideia eta pentsamoldeak bultzatu zituen aipatutako erakundean.
1963. urtean atxilotu zuten lehen aldiz, eta erbestera jo zuen espetxetik irten ondoren. ETA Euskal Nazioaren Askapenerako Higikunde Sozialista bezala definitu zuen lehena izan zen. 1966. urtean, abertzaletasun burgesaren aurrean, langileen abertzaletasuna bultzatu zuen ETAren V. Batzarrean, eta handik gutxira, ETAren baitan sortu zen langile-frontea bultzatu zuen.
Anaia hil ondoren, elbarri erabat gaixotasun batengatik, ETAko presoak defenditzen hasi zen. Abokatu gisa, Xabier Izko de la Iglesia defendatu zuen Burgosko prozesuan. 1973 hil zen aurreko urteetan gaixotasunak ekarritako larrialdi baten ondorioz. 1973an hil zen, gazterik, elbarri utzi zuen gaixotasunarengatik.
# Jose Antonio Ferrán

Jose Antonio Ferrán Iglesias (Irun, Gipuzkoa, 1930) margolaria izan zen. Granadan eta Madrilen egin zituen Margolaritza ikasketak. Ikuspegietan Artetarekin alderatua izan da. Donostiako Katalina de Erauso Arte Klubeko Marrazki eta Margolaritza irakaslea izan da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260580
# Jose Antonio Arkotxa

Jose Antonio Arkotxa Martija (Mutriku, Gipuzkoa, 1911ko martxoaren 29a - Donostia, Gipuzkoa, 1996ko martxoaren 17a) euskal idazle eta antzerkigilea izan zen.

## Biografia

Hemeretzi urte bete ondoren, El Día, Argia eta Euzkadi aldizkarietara bidaltzen hasi zen bere lantxoak, eta geroago Zeruko Argia, Egan, eta Agur aldizkarietan batez ere idazten jarraitu zuen. Kontabilitateburu hasi zen lanean Ondarroan 1943an, bere kasa ikasi zuen ofizioan.
Bere lan garrantzitsuenak: Nork nori ziria sartu, Antzerki ikasketa berezia, Arantzazu´ko Anai Patxi, Gabon gontzeta, Leniz-ko alaba, Arrain saltzaileak (irratirako gidoia) eta Brokel jauna. Euskaltzain urgazlea, 1968an Arantzazuko Batzarrean parte hartu zuen.

## Lanak
### Antzerkia

* Nork nori ziria sartu? (1949, Egan)
* Tan tarran... tapatatan (1971)
* Joxe-maritarrak (1980, Euskaltzaindia - BBK) Toribio Altzaga Saria
* Kresal txipristiñak (1982)
* Patxikilo eta Pantxika (1985)

## Erreferentziak

* ↑ Auñamendi Eusko Entziklopedia. Jose Antonio Arkotxa Martija. .
* ↑ Aulestia, Gorka. «Jose Antonio Arkotxa Martija Atxukale 1911-1996» Bidegileak.
* ↑ Lur entziklopedietatik hartua.

## Kanpo estekak

* Jose Antonio Arkotxa literaturaren zubitegian
* Datuak: Q12260574
# Jose Antonio Campos

Jose Antonio Campos Granados, "Tontxu Campos", (Barakaldo, Bizkaia, 1962ko maiatzaren 19a) Eusko Alkartasunako politikaria da. Horrez gain, Eusko Jaurlaritzako Hezkuntza, Unibertsitate eta Ikerketa Sailburu ohia da.
Ekonomia eta Enpresa-Zientzietan doktorea da Deustuko Unibertsitatean eta unibertsitateko irakasle izan da. 1990 eta 1991 urteetan, Barakaldoko Udaletxeko zinegotzia izan zen. Ondoren, Bizkaiko Foru Aldundiako eta Eusko Jaurlaritzako hainbat kargutan aritu da, esaterako:
* 2005etik 2009ra bitartean, Hezkuntza, Unibertsitate eta Ikerketa Sailburua izan zen.
* Berrikuntza eta Ekonomi Sustapen Aldundia (Bizkaiko Foru Aldundia, 2003-2005)
* Ekonomi Sustapen Aldundia (Bizkaiko Foru Aldundia, 1999-2003)
* Lurralde Antolamendu, Etxebizitza eta Igurumen Saileko Zerbitzu Zuzendaritza (Eusko Jaurlaritza, 1995-1999)
* Barakaldoko Udaletxeko zinegotzia (1990-1991).
Gaur egun, Deusto Business School-eko irakaslea da Enpresen antolamendua, Marketina eta Ekintzailetza eta berrikuntza ikasgaietan.

## Kanpo estekak

* Datuak: Q12260578
# Jon Eskisabel

Jon Eskisabel Urtuaga (Lasarte-Oria, 1969), musika-kazetaria da. Euskal musikaren erakusleiho digitala den Badok.eus atariko koordinatzailea da 2009tik, proiektua sortu zutenetik. 2022ko Interneteko Argia saria jaso zuen Badok.eus atariak.

## Erreferentziak

* ↑ Gonzalez Sarobe, Iñigo. (2022-02-11). «Jon Eskisabel: "Musikari guztiak berdin tratatzen ditugu Badok atarian" - Lasarte-oria» Txintxarri.eus (TOKIKOM) (Noiz kontsultatua: 2022-03-01).
* ↑ Aperribai, Julen. «'Badok' atariak jaso du Interneteko Argia saria» Berria (Noiz kontsultatua: 2022-03-01).

## Kanpo estekak

* @joneskisabel kontua Twitter-ren
* Jon Eskisabel-en artikuluak Berria egunkarian (110 baino gehiago)
* Datuak: Q111042975
# Jon Gangoiti

Jon Gangoiti Llaguno (Bilbo, 1951ko azaroaren 5a) euskal herritar politikaria da.

## Biografia

1982 eta 1986ko Espainiar Hauteskunde Orokorretan Bizkaian hautatua izan zen Espainiako Kongresurako. 1987ko hauteskundeetan, europar legebiltzarkide hautatu zuten EAJren zerrendan. Gero senataria izan zen 2001ean Bilbao Air enpresan lan egiteko politika utzi arte.

## Erreferentziak

* ↑ MEP profile: Juan Antonio GANGOITI LLAGUNO
* Datuak: Q3755516
# Jon Fernández

Jon Fernández (Etxebarri, 1995eko abuztuaren 26a - ) bizkaitar boxeolaria da.
2015ean profesional bilakatuta, hurrengo urteko irailaren 1ean Estatu Batuetan debutatu zuen, Paulino Uzkudun eta Isidoro Gaztañaga ondoren, euskal boxeolari batek lortu ez zuena.

## Erreferentziak

* ↑ boxrec.com
* ↑ eitb.eus. (2016/06/25). Jon Fernandezek AEBetan boxeatzeko kontratua sinatu du. .
* ↑ «El púgil Jon Fernández recoge el guante de Uzkudun y Gaztañaga» Deia 2016/07/02.
* Datuak: Q26774491
# Jon Ergüin

Jon Erguin Bolibar (Donostia, 1980ko martxoaren 3a -) euskal herritar piraguista da, ur bizietako kanoan aritzen dena. Atlético San Sebastián arraun taldekoa da.

## Ibilbidea

Hona hemen bere emaitzak txapelketa ofizialetan:
| Urtea | Txapelketa | Lekua | Postua | Modalitatea |
| 2000 | Olinpiar Jokoak | Sydney (Australia) | 16.a (kalif.) | Slalom banakoa |

## Erreferentziak

* ↑ www.sports-reference.com

## Kanpo estekak

* (Gaztelaniaz) www.coe.es
* Datuak: Q6270670
* Multimedia: Jon Ergüín / Q6270670